Diari Oficial de la Generalitat Valenciana


Sumari del DOGV 4480, del 14-04-2003 (2003/4103)

ACORD de 12 de març de 2003, de la Comissió Territorial d'Urbanisme de València, relatiu a la modificació de la Unitat d'Execució 3.1 del Pla General d'Ordenació Urbana de Vinalesa.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4103


Data del document
:   12-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vinalesa
    * pla d'urbanisme

ACORD de 12 de març de 2003, de la Comissió Territorial d'Urbanisme de València, relatiu a la modificació de la Unitat d'Execució 3.1 del Pla General d'Ordenació Urbana de Vinalesa. [2003/4103]
  
Vist l'expedient remés per l'Ajuntament de Vinalesa referit a la modificació de la Unitat d'Execució 3.1 del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'acord del Ple municipal de data 14 de juny de 2002. Després del pertinent període d'exposició pública, que es va anunciar en el DOGV de 26 d'agost de 2002 i en el periòdic Levante de 16 d'agost de 2002, no es va presentar cap al·legació a l'expedient i es va aprovar provisionalment pel Ple municipal el 15 de novembre de 2002.
  
Segon
  
El projecte consta de memòria i plans.
  
Tercer
  
Durant la tramitació de l'expedient no s'han sol·licitat informes sectorials.
  
Quart
  
Vinalesa disposa de Pla General d'Ordenació Urbana aprovat definitivament per la Comissió Territorial d'Urbanisme el 15 de novembre de 1990.
  
Cinqué
  
La Comissió Territorial d'Urbanisme de 31 de gener de 2003 va acordar suspendre este expedient per l'incompliment de l'article 17 de l'annex del Decret 21/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, així com per la incorporació d'una ordenació individualitzada per a parcel·les específiques incloses en una illa on s'inclou la possibilitat de construir àtics.
  
Sisé
  
Amb data 20 de febrer té entrada en este Servici Territorial d'Urbanisme la documentació d'esmena que inclou:
  
- Informe de l'arquitecte municipal pel qual es justifiquen els errors introduïts en la memòria justificativa de la modificació puntual, així com la utilització d'àtics en parcel·les d'illes consolidades.
  
- Text refós de la memòria de la modificació puntual.
  
La Comissió Informativa de la Comissió Territorial d'Urbanisme de València, en sessió de 5 de març de 2003, va emetre un informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
La present modificació té per objecte la redelimitació de la Unitat d'Execució 3.1 del sòl urbà de la població, la delimitació del qual va sorgir després del desenrotllament de l'Actuació Integrada de la Unitat 3.2 que subdividix l'antiga Unitat d'Execució 3 del Pla General en dos unitats.
  
A més modifica l'ordenació detallada i l'adapta al projecte de canalització del barranc de Carraixet realitzat per la Confederació Hidrogràfica del Xúquer i modifica el traçat d'un vial públic segons les al·legacions dels propietaris de la unitat que disposen d'edificacions consolidades que es veien afectades pel traçat del vial antic.
  
Així mateix, s'inclou en la unitat el sòl corresponent a la xàrcia viària primària que discorre paral·lela al llit del barranc i connecta la UE amb el c/ Sapinya per a completar la circumval·lació.
  
Quart
  
En este cas s'ha d'observar el compliment de l'article 17 de l'annex del Reglament de Planejament que comprova que la relació entre la superfície del sòl dotacional públic i l'edificabilitat bruta de la nova ordenació és major que la mateixa relació en l'ordenació vigent.
  
Açò ho comprovem en el quadre següent:
  
En este quadre es comprova el compliment de l'article citat.
  
Cinqué
  
D'altra banda, s'incorpora una modificació d'alçàries amb la possibilitat d'incloure àtics en la unitat d'execució per a parcel·les que s'inclouen en illes que queden fora de la unitat ?i que lògicament mantenen les alçàries establides en el Pla General vigent-, la qual cosa suposa una ordenació individualitzada per a parcel·les específiques que no està justificada des del punt de vista urbanístic.
  
Ara bé es presenta en la documentació d'esmena pla cadastral on s'observa que el conjunt d'edificis consolidats que formen les illes on s'inclouen la possibilitat de construir àtics disposen ja de 5 alçàries amb la qual cosa la dita possibilitat no crea mitgeres vistes sinó que millora la imatge de la zona.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions que afecten l'ordenació estructural del planejament general, de conformitat amb el que disposen els articles 54.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 12 de març de 2003, acorda aprovar definitivament la modificació del Pla General d'Ordenació Urbana relativa a la UE 3.1 del municipi de Vinalesa.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 12 de març de 2003.- El secretari de la Comissió Territorial d'Urbanisme: José Manuel Palau Navarro.